**ПРОТОКОЛ № 42**

**ОТ ЗАСЕДАНИЕ НА РЕГИОНАЛНИЯ СЪВЕТ ЗА РАЗВИТИЕ**

**НА СЕВЕРОЗАПАДЕН РАЙОН(СЗР)**

*06 Декември 2019 год.*

На 06 Декември 2019 год. в Зала 101 на Областна Администрация - Ловеч се проведе заседание на Регионалния Съвет за Развитие на Северозападен район. Заседанието бе открито от областния управител на област Ловеч, г-жа Ваня Събчева в качеството й на председател на Регионалния съвет за развитие на Северозападен район, за периода 01.07.2019 – 31.12.2019 г.

**На заседанието присъстваха:**

**ЧЛЕНОВЕ** на Регионалния съвет за развитие на Северозападния район по чл. 44, ал. 1 и ал. 2 от Правилника за прилагане на Закона за регионалното развитие (ППЗРР) и техни упълномощени представители по чл. 44, ал. 4 от ППЗРР, както следва:

|  |  |  |
| --- | --- | --- |
| **№** | **Име и длъжност** | **Организация** |
| **1.** | **Деница Николова**  ***Заместник-министър,***  **представлявана от**  **Людмила Стойкова**  ***Старши експерт***  **Сектор“СПП“, МРРБ** | **Министерство на регионалното развитие и благоустройството** |
| **2.** | **Султанка Петрова**  ***Заместник-министър*** | **Министерство на труда и социалната политика** |
| **3.** | **Стефан Балабанов**  ***Заместник-министър,* представляван от**  **Милен Маринов**  ***Директор***  **ОДМВР - Ловеч** | **Министерство на вътрешните работи** |
| **4.** | **Ангел Попов**  ***Заместник-министър,* представляван от**  **Пламен Соломонов,**  ***Министерство на транспорта, информационните технологии и съобщенията*** | **Министерство на транспорта, информационните технологии и съобщенията** |
| **5.** | **Лъчезар Борисов**  ***Заместник-министър,***  **представляван от**  **Росица Кръстева**  ***Министерство на икономиката***  ***Дирекция „Икономическа политика“*** | **Министерство на икономиката** |
| **6.** | **Ирена Георгиева**  ***Заместник-министър,***  **представлявана от**  **Венелина Червенкова**  ***Началник отдел “СПППТ“***  **Дирекция „Туристическа политика“** | **Министерство на туризма** |
| **7.** | **Петър Николов**  ***Заместник-министър,* представляван от**  **Радосвета Димитрова**  ***ИА“ОПНОИР“*** | **Министерство на образованието и науката** |
| **8.** | **Красимир Живков**  ***Заместник-министър*, представляван от**  **Радослав Илиев**  ***Дирекция „КПД“*** | **Министерство на околната среда и водите** |
| **9.** | **Ваня Събчева**  ***Областен управител*** | **Областна администрация – Ловеч** |
| **10.** | **Албена Георгиева**  ***Областен управител***  **представлявана от**  **Анелия Влаховска** | **Областна администрация – Видин** |
| **11.** | **Малина Николова**  ***Областен управител*** | **Областна администрация – Враца** |
| **12.** | **Росен Белчев**  ***Областен управител*** | **Областна администрация – Монтана** |
| **13.** | **Мирослав Петров**  ***Областен управител*** | **Областна администрация – Плевен** |
| **14.** | **Цветан Ценков**  ***Кмет***  **представляван от**  **Валери Димитров**  ***Секретар, Община*** | **Община Видин,**  **Област Видин** |
| **15.** | **Александър Александров**  ***Кмет***  **представляван от**  **Пламен Гацев**  ***Секретар, Община*** | **Община Ружинци,**  **Област Видин** |
| **16.** | **Нина Петкова**  ***Кмет*** | **Община Георги Дамяново,**  **Област Монтана** |
| **17.** | **Калин Каменов**  ***Кмет,***  **представляван от**  **Александра Христова**  ***Дирекция „МПП“, Инвестиционни проекти*** | **Община Враца, Област Враца** |
| **18.** | **Маринела Николова**  ***Кмет*** | **Община Козлодуй,**  **Област Враца** |
| **19.** | **Донка Михайлова**  ***Кмет*** | **Община Троян, Област**  **Ловеч** |
| **20.** | **Иван Грънчаров**  ***Кмет,***  **представляван от**  **Надя Рабаджиева**  ***Началник отдел “ППОП“*** | **Община Луковит, Област Ловеч** |
| **21.** | **Цветан Димитров**  ***Кмет*** | **Община Червен Бряг, Област Плевен** |
| **22.** | **Милен Дулев**  ***Кмет*** | **Община Белене, Област Плевен** |
| **23.** | **Милен Михайлов**  ***Заместник-Кмет*** | **Община Пордим, Област Плевен** |
| **24.** | **Петко Петков** | **РК КНСБ** |
| **25.** | **Теодора Тодорова**  ***Началник отдел*** „***СИСО“, Дирекция“Жизнено равнище, демографска политика и социални инвестиции“*** | **Министерство на труда и социалната политика** |
| **26.** | **Илиана Филипова**  ***Изпълнителен Директор, заместник председател*** | **Търговоско-промишлена палата Враца** |
| **27.** | **Владимир Матев**  ***Председател***  **Българска Стопанска Камара** | **Българска Стопанска Камара** |
| **28.** | **Пенчо Пенчев**  ***Директор***  **Технически Колеж - Ловеч** | **Технически колеж – Ловеч, гр. Ловеч** |

На заседанието присъстваха служители от Секретариата на Регионалния съвет за развитие на Северозападен район, представители на областните администрации от СЗР, съгласно чл.54, ал.4 от ППЗРР, без право на глас, както и други поканени лица:

|  |  |  |
| --- | --- | --- |
| **29.** | **Боряна Войчева**  ***Началник отдел „СЗР“,***  ***ГД СППРР*** | **Министерство на регионалното развитие и благоустройството** |
| **30.** | **Свилен Стоянов**  ***Старши експерт в отдел СЗР ,***  ***ГД СППРР*** | **Министерство на регионалното развитие и благоустройството** |
| **31.** | **Галя Иванова**  ***Главен експерт*** | **Областна администрация – Монтана** |
| **32.** | **Добромир Тодоров**  ***Главен експерт*** | **Областна администрация – Монтана** |
| **33.** | **Надя Гешева**  ***Експерт „ВО“*** | **Областна администрация – Враца** |
| **34.** | **Александър Александров** | **Българска Стопанска Камара** |

**Председателят на Съвета и Областен управител на Област Ловеч – г-жа Ваня Събчева** откри заседанието на Регионалния съвет за развитие на Северозападен район. Тя посочи основанието за свикване на заседанието - чл.52, ал.1 от Правилника за прилагане на Закона за регионалното развитие. На заседанието беше отчетен необходимият кворум, изискуем съгласно разпоредбите на Правилника за прилагане на Закона за регионалното развитие.

**Председателят на Съвета** представи проекта на предварителният Дневен ред, като отбеляза, че съгласно чл. 53, ал. 5 от Правилника за прилагане на Закона за регионалното развитие, всеки член на Съвета в момента може да прави предложения за включване на нови точки. Такива не постъпиха и така предложения дневен ред бе подложен на гласуване. Предложението беше подложено на гласуване и прието с мнозинство.

**Дневен ред:**

1. **Откриване на заседанието и приемане на дневен ред.**
2. **Актуализиране на състава на РСР на СЗР след проведените Местни избори 2019г.**
3. **Актуализиране на представителите на РСР на СЗР в ОП 2014-2020 г. и утвърждаване на представителите в тематичните работни групи за разработване на ОП 2021-2027.**
4. **Новите моменти в предложения за обществено обсъждане проект на закон за изменение и допълнение на Закона за регионалното развитие.**
5. **Новите моменти в политиката в областта на жизненото равнище, демографското развитие и социалните инвестиции.**
6. **Продуктови анализи и планове за развитие на културния и на здравния туризъм за периода 2020-2025 г.**
7. **Обсъждане и гласуване на проект на прессъобщение за взетите в рамките на заседанието решения на РСР.**
8. **Други. Закриване на заседанието.**

**По точка 2 от Дневния ред** *“Актуализиране на състава на РСР на СЗР след проведените Местни избори 2019 г.“*

**Председателят на Съвета** запозна присъстващите относно необходимостта от актуализиране състава на регионалния съвет. Новоизбраните и преизбрани представители, членове на регионалният съвет, бяха представени групирани по териториален признак, както следва:

***Област Видин:***

* Д-р Цветан Ценков, *Кмет на Община Видин*.
* Г-н Александър Александров, *Кмет на Община Ружинци*.

***Област Монтана:***

* Г-жа Нина Петкова, *Кмет на Община Георги Дамяново*.
* Г-н Георги Гаврилов, *Кмет на Община Лом*.

***Област Враца:***

* Г-жа МаринелаНиколова, *Кмет на Община Козлодуй*.
* Г-н Калин Каменов, *Кмет на Община Враца*.

***Област Ловеч:***

* Г-жа Донка Михайлова, *Кмет на Община Троян*.
* Г-н Иван Грънчаров, Кмет на *Община Луковит*.

***Област Плевен:***

* Г-н Цветан Димитров, *Кмет на Община Червен Бряг*.
* Г-н Милен Дулев, *Кмет на Община Белене*.
* Г-н Детелин Василев, *Кмет на Община Пордим*.

**Г-жа Ваня Събчева,** поздрави новоизбраните и преизбраните кметове на общини, членове на регионалният съвет и изрази надежда, като пожела занапред да се работи съвместно за развитието на региона и в интерес на хората.

**По точка 3 от Дневния ред** „Актуализиране на представителите на РСР на СЗР в ОП 2014-2020 г. и утвърждаване на представителите в тематичните работни групи за разработване на ОП 2021-2027.“

**Председателят на Съвета,** запозна присъстващите с досегашните членове на Комитетите за наблюдение на ОП 2014-2020, както и тези за Тематичните работни групи на ОП 2021-2027. Предложенията за новите състави са както следва:

**Комитети за наблюдение на оперативните програми 2014-2020 г.**

1. Комитет за наблюдение **“Споразумение за партньорство” на Република България**:

*Представител:* г-жа Ваня Събчева - Областен управител на област Ловеч

*Резервен член:* г-н Росен Белчев – Областен управител на област Монтана

*Резервен член:* Г-н Детелин Василев – кмет на община Пордим

*Резервен член:* г-жа Донка Михайлова - Кмет на община Троян

1. Комитет за наблюдение на **Оперативна програма „Региони в растеж 2014-2020 г.“:**

*Представител:* г-жа Ваня Събчева - Областен управител на област Ловеч

*Резервен член:* г-н Георги Гаврилов – Кмет на община Лом

*Резервен член:* Г-н Цветан Димитров – кмет на община Червен бряг

*Резервен член:* г-жа Албена Георгиева – Областен управител на област Видин

1. Комитет за наблюдение на оперативна програма **„Иновации и**

**конкурентоспособност 2014-2020 г.“:**

*Представител:* г-н Росен Белчев – Областен управител на област Монтана

*Резервен член:* г-н Александър Александров - кмет на община Ружинци

*Резервен член:* г-н Иван Грънчаров – Кмет на община Луковит

*Резервен член:* г-н Калин Каменов - кмет на община Враца

1. Комитет за наблюдение на оперативна програма **„Развитие на човешките ресурси 2014-2020 г.“:**

*Представител:* г-н Калин Каменов - Кмет на община Враца

*Резервен член:* г-н Милен Дулев – Кмет на община Белене

*Резервен член:* г-жа Донка Михайлова - Кмет на община Троян

*Резервен член:* г-н Александър Александров - кмет на община Ружинци

1. Комитет за наблюдение на оперативна програма **„Околна среда 2014-2020 г.“:**

*Представител:* г-жа Албена Георгиева – Областен управител на област Видин

*Резервен член:* Г-н Детелин Василев – кмет на община Пордим

*Резервен член:* г-н Калин Каменов - Кмет на община Враца

*Резервен член:* г-н Георги Гавраилов – Кмет на община Лом

1. Комитет за наблюдение на оперативна програма **„Транспорт и транспортна инфраструктура 2014-2020 г.“:**

*Представител:* г-жа Ваня Събчева – Областен управител на област Ловеч

*Резервен член:* г-н Иван Грънчаров - Кмет на община Лукови

*Резервен член:* г-н Георги Гаврилов – Кмет на община Лом

*Резервен член:* г-н Милен Дулев – Кмет на община Белене

1. Комитет за наблюдение на оперативна програма **„Наука и образование за интелигентен растеж 2014-2020 г.“**:

*Представител:* г-жа Малина Николова – Областен управител на област Враца

*Резервен член:* г-н Мирослав Петров – Областен управител на област Плевен

*Резервен член:* г-жа Илиана Филипова – Изпълнителен директор на Търговско – промишлена палата Враца

*Резервен член:* г-н Александър Александров - кмет на община Ружинци

1. Комитет за наблюдение на оперативна програма **„Добро управление 2014-2020 г.“:**

*Представител:* г-н Цветан Ценков - Кмет на община Видин

*Резервен член:* г-жа Донка Михайлова - Кмет на община Троян

*Резервен член:* г-жа Маринела Николова- кмет на община Козлодуй

*Резервен член:* г-жа Нина Петкова - Кмет на община Георги Дамяново

1. Комитет за наблюдение на оперативна програма **„Инициатива за малки и средни предприятия 2014-2020 г.**“:

*Представител:* г-н Росен Белчев – Областен управител на област Монтана

*Резервен член:* г-н Александър Александров - кмет на община Ружинци

*Резервен член:* г-н Иван Грънчаров – Кмет на община Луковит

*Резервен член:* г-н Калин Каменов - кмет на община Враца

1. Комитет за наблюдение на **„Програма за развитие на селските райони 2014-2020г.“:**

*Представител:* г-н Мирослав Петров – Областен управител на област Плевен

*Резервен член:* г-жа Ваня Събчева - Областен управител на област Ловеч

*Резервен член:* г-жа Нина Петкова - Кмет на община Георги Дамяново

*Резервен член:* г-жа Маринела Николова - Кмет на община Козлодуй

1. Комитет за координация на подхода: **„Водено от общностите местно развитие**“:

*Представител:* Г-жа Ваня Събчева, Областен управител на Област Ловеч

1. Комитет за наблюдение на **„Програма за морско дело, рибарство и аквакултури 2014-2020 г.“:**

*Представител:* г-н Росен Белчев – Областен управител на област Монтана

*Резервен член:* г-н Цветан Ценков - Кмет на община Видин

*Резервен член:* г-н Милен Дулев – Кмет на община Белене

*Резервен член:* г-жа Маринела Николова - Кмет на община Козлодуй

1. Комитет за наблюдение на **„Оперативна програма за храни и/или основно материално подпомагане 2014-2020 г.“:**

*Представител:* г-н Иван Грънчаров - Кмет на община Луковит

*Резервен член:* г-н Милен Дулев – Кмет на община Белене

**Тематичните работни групи (ТРГ) за разработване на Оперативните програми за програмен период 2021-2027 г.**

1. ТРГ за разработване на **„Споразумението за партньорство 2021-2027 г.“:**

*Титуляр:* г-жа Ваня Събчева - Областен управител на област Ловеч

*Резервен член:* г-н Росен Белчев – Областен управител на област Монтана

*Резервен член:* г-н Детелин Василев – кмет на община Пордим

2. ТРГ за разработване на **„Оперативна програма за развитие на регионите 2021-2027“**:

*Титуляр:* г-жа Ваня Събчева - Областен управител на област Ловеч

*Резервен член:* г-н Георги Гаврилов – Кмет на община Лом

3. ТРГ за разработване на Оперативна програма **„Иновации и конкурентоспособност 2021-2027 г.“**:

*Титуляр:* г-н Росен Белчев – Областен управител на област Монтана

*Резервен член:* г-н Александър Александров - кмет на община Ружинци

*Резервен член:* г-н Иван Грънчаров – Кмет на община Луковит

4. ТРГ за разработване на Оперативна програма **„Инициатива за малки и средни предприятия 2021-2027 г.**“:

Титуляр: г-н Росен Белчев – Областен управител на област Монтана

*Резервен член:* г-н Александър Александров - кмет на община Ружинци

*Резервен член:* г-н Иван Грънчаров – Кмет на община Луковит

5. ТРГ за разработване на Оперативна програма **„Околна среда 2021-2027 г**.“:

*Титуляр:* г-жа Албена Георгиева – Областен управител на област Видин

*Резервен член:* г-н Цветан Димитров – кмет на община Червен бряг

6. ТРГ за разработване на Оперативна програма **„Транспортна свързаност 2021-2027 г**.“:

*Титуляр:* г-жа Ваня Събчева - Областен управител на област Ловеч

*Резервен член:* г-н Иван Грънчаров – Кмет на община Луковит

7. ТРГ за разработване на **„Оперативна програма за наука и образование 2021-2027 г**.“

*Титуляр:* г-жа Малина Николова – Областен управител на област Враца

*Резервен член:* -н Мирослав Петров – Областен управител на област Плевен

*Резервен член:* г-жа Илиана Филипова – Изпълнителен директор на Търговско – промишлена палата Враца

8. ТРГ за разработване на **„Оперативна програма за електронно управление и техническа помощ 2021-2027 г.**“:

*Титуляр:* г-н Цветан Ценков - Кмет на община Видин

*Резервен член:* г-жа Донка Михайлова - Кмет на община Троян

9. ТРГ за разработване на **„Стратегически план за развитие на земеделието и селските райони 2021-2027 г.**“

*Титуляр:* г-н Мирослав Петров – Областен управител на област Плевен

*Резервен член:* г-жа Ваня Събчева - Областен управител на област Ловеч

10. ТРГ за разработване на **„Оперативна програма за морско дело и рибарство 2021-2027 г.“**:

*Титуляр:* г-н Росен Белчев – Областен управител на област Монтана

*Резервен член:* г-н Цветан Ценков - Кмет на община Видин

11. Обща ТРГ за ОП „Развитие на човешките ресурси 2021-2027 г.” и „Оперативна програма за храни и/или основно материално подпомагане 2021-2027 г.“:

*Титуляр:* г-н Калин Каменов - Кмет на община Враца

*Резервен член:* г-н Иван Грънчаров – Кмет на община Луковит

12. Съвместна работна група за разработване на програмата за трансгранично сътрудничество Република България – Република Сърбия за програмен период 2021-2027 г.:

***Област Видин:***

*Титуляр:* Анжело Методиев, зам. областен управител на област Видин

*Заместник:* Гергана Славчева, гл. експерт отдел РРУПП

***Област Монтана:***

*Титуляр:* Галя Донова Иванова, гл. експерт в дирекция АКРРДС

*Заместник:* Добромир Тодоров, гл.експерт в дирекция АКРРДС

***Област Враца:***

*Титуляр:* Мирослав Комитски, зам. областен управител

*Заместник:* Николай Николов, гл. експерт в дирекция АКРРДС

**Г-жа Донка Михайлова,** отправи коментар относно уточняване начина на организация дейността на резервните членове при отсъствие на титуляр, като предложението и е да се покани първият резервен член, защото се поема ангажимент за участие и трудно се проследява информацията от предходни заседания, необходима за подготовка.

Други коментари не постъпиха.

**Председателят на Съвета,** предложи за гласуване следното решение:

**На основание чл. 19 ал. 1, т. 8 от Закона за регионалното развитие**

**Регионалният съвет за развитие на Северозападен район одобрява представителите на РСР на СЗР в Оперативните програми 2014-2020 г. и представителите в тематичните работни групи за разработване на Оперативните програми за програмен период 2021-2027.**

Предложението беше подложено на гласуване и прието единодушно.

**По точка 4 от Дневния ред** „Новите моменти в предложения за обществено обсъждане проект на закон за изменение и допълнение на Закона за регионалното развитие.“

**Председателят на Съвета** предостави думата на **г-жа Людмила Стойкова**, *старши експерт* *Сектор“СПП“,МРРБ,* да представи информация по темата.

**Г-жа Людмила Стойкова**, представи разликите между действащия Закон за Регионално Развитие (ЗРР) и проектът на Закон за изменение и допълнение на ЗРР. В своята презентация по темата, акцент беше поставен върху Пътната карта за извършване на промени в политиката за регионално развитие. Бяха представени мерките и дейностите целящи подпомагане действията за промяна, които тематично бяха разпределени в раздели: Райониране; Система от стратегически документи и информационно осигуряване; Регионални съвети за развитие;

Очакваните резултати от реализацията на предложението за изменение на ЗРР са свързани с:

* Оптимизиране на системата от документи за регионално и пространствено развитие, процесът по разработване, наблюдение и оценка. Като конкретно отражение се очаква: Намален брой документи; Обединяване на стратегическото и пространственото планиране на регионалното развитие; подобрена координация с другите секторни документи;
* Фокус върху решаването на конкретни и специфични проблеми на съответните територии;
* Ефективен процес на провеждане на държавната политика за регионално развитие и засилена тежест на мнението на местните заинтересовани страни при вземането на решения;

**Г-жа Людмила Стойкова,** подчерта важността на предложението за изменение и допълнение на Закона за Регионално Развитие, засягащо отношението на дейността на Регионалните Съвети за Развитие към планирането и програмирането за следващият програмен период. Предлаганите промени свързани с организирането и изпълнението на дейността на Регионалните Съвети за Развитие бяха представени, групирани по отношение на: структурата, функциите и състава. Целта на този нов подход е да засили значението и ролята на регионалните съвети при вземането на решения изпълнението както на секторните политики, така и за подобряване на междусекторната координация. По отношение на структурата, всеки регионален съвет ще се състои от две нива: управленско ниво и експертно ниво. На управленско ниво ще се определят членове с право на глас, като форматът ще е подобен на досегашния или същият. На експертно ниво, съставът ще е разпределен между три звена: звено за медиация, звено за публични консултации, звено за предварителен подбор;

Стъпките за изпълнение на новия подход в регионалната политика свързани със системата от документи за стратегическо планиране на регионалното и пространственото развитие са във връзка с: Национална концепция за регионално и пространствено развитие; Интегрирани териториални стратегии за развитие на статистически райони от ниво 2 – първи вариант се очаква до края на месец декември 2019 г.; План за интегрирано развитие на община; Като за всеки от стратегическите документи има издадени методически указания за тяхното съставяне.

Дейностите които са изпълнени по отношение на промяната в нормативната база са:

- Сключено споразумение с Международната банка за възстановяване и развитие (МБВР) за оказване на консултантска помощ;

- Проведени стратегически консултации на регионално и местно ниво;

- Проведени консултации с представители на оперативните програми, ЦКЗ и с екипа на МБВР.

В заключение **г-жа Стойкова**, представи информация за новата програма за развитие на регионите, която ще се състои от три Оси. Първата Ос – Интегрирано градско развитие, която ще е подобна на текущата Ос 1 по ОПРР. Втората Ос – Интегрирано териториално развитие, чрез която ще се финансират интегрирани териториални инвестиции. Трета Ос – Техническа помощ.

**Г-жа Донка Михайлова**, взе думата за да изрази коментар на несъгласие относно планирани промени в законодателството свързано с регионалното развитие, като по конкретно, тя подчерта отпадането на възможността за определяне на райони за целенасочена подкрепа, като по този начин се загубва преференцията за включване по програми, например – ПРСР.

Тезата на г-жа Донка Михайлова бе подкрепена и от **г-жа Илиана Филипова – БТПП**- **Враца.**

Беше изразено несъгласие с отпадането на възможността за определяне на райони за целенасочена подкрепа, в подготвяните промени в Закона за регионално развитие.

**Председателят на РСР** предложи да бъде организирана евентуална среща с г-жа Деница Николова, на която да се изрази несъгласието с тези планирани промени в Закона за регионалното развитие или във втория вариант да се включи в следващото заседание на РСР точка за обсъждането на тази готвена промяна в закона.

**По точка 5 от Дневния ред**  *„Новите моменти в политиката в областта на жизненото равнище, демографското развитие и социалните инвестиции.“*

**Председателят на Съвета,** покани **д-р Султанка Петрова,** *заместник-министър на труда и социалната политика, МТСП.*

**Д-р Султанка Петрова,** представи на членовете на РСР, политики които Министерство на труда и социалната политика разработва и по-конкретно тези които развиват социална и солидарна икономика и политика свързана с Корпоративната Социална Отговорност(КСО). Тази икономика е насочена към екологични и социални цели, като дава възможност на регионите и малките населени места в тях да развиват своите политики чрез нея.

Детайлно бе представена информация относно връзката, координацията и комуникацията между заинтересованите страни на регионално ниво и МТСП. Целта която се следва е развитието на социална и солидарна икономика, като отрасъл със специални правила, включваща в себе си: Подобряване на достъпа до обучение и заетост, оказване подкрепа на уязвимите групи от обществото за социално включване и самостоятелен живот, намаляване на социалното неравенство.

Постигнатите резултати към момента са: Приет е Закон за предприятията от социалната и солидарна икономика(18 Октомври 2018г.), чрез който се въвеждат легални дефиниции, посочват се субектите на ССИ, извеждат се насърчителни мерки, подобрява се статистическата информация, обосновава категориите социални предприятия и уязвими групи лица в обхвата на социалното предприемачество; Изработена е методика за отчитане на социалната добавена стойност; Създадена отличителна сертификатна рамка за социално предприятие; Електронна платформа - Автоматичен регистър за социални предприятия;

Начинът по който се реализира политиката е чрез органите на местното самоуправление които насърчават субектите на ССИ и по конкретно, чрез:

* осигуряване достъп до електронна платформа;
* разработени механизми и програми за подкрепа на социалното предприемачество, насочени към развитие на регионалните аспекти на социалната и солидарна икономика чрез включване на мерки в нормативните документи, свързани с развитието на общината;
* различни форми на сътрудничество;
* с решение на Общинския съвет;
* помощ при търсенето на специализирано финансиране за дейността им;
* национални обучителни програми за развитие на управленския им капацитет;
* Създава се отличителна сертификатна марка за социалните предприятия, техните стоки или услуги и се предоставя за безвъзмездно ползване от социалните предприятия, вписани в Регистъра на социалните предприятия в Република България.

**Д-р Султанка Петрова,** изрази благодарности към екипите от МТСП, чрез които за 8 месеца успешно са разработили нов закон, подзаконова нормативна уредба и политика.

За разяснение по отношение на втората политика, прилагана от МТСП: „Корпоративна социална отговорност“, бе поканена **д-р Теодора Тодорова,** *Началник отдел“Социална икономика и социална отговорност“, Дирекция“Жизнено равнище, демографска политика и социални инвестиции“, МТСП.*

**Д-р Теодора Тодорова,** разясни нагледно и детайлно представената от **Министър Петрова** политика за социална и солидарна икономика като представи методологията и начините за изпълнение, отчитане, мониторинг и финансиране на дейностите на социалните предприятия.

**Д-р Теодора Тодорова,** представи и втората политика, разработена като стратегия на МТСП насочена към насърчаване на по-устойчиво поведение, водещо до по-позитивни резултати и укрепване на компаниите и структурите в конкурентните им предимства. Корпоративната социална отговорност (КСО) е израз на визията за укрепване на собствените способности на корпорациите да интегрират социално отговорни практики в дейностите и целите си чрез конкурентоспособен, привлекателен за работната сила, социално приобщаващ бизнес и работна среда, осигуряващи достоен труд и баланс на интересите между заинтересованите страни.

Заложените стратегически цели са:

1. Устойчиво прилагане на прозрачни, социално отговорни бизнес практики

2. Постигане на по-висок дял на социално отговорното инвестиране и потребление

3. Утвърждаване на среда, която насърчава компаниите да включват в дейността си национални и международни практики и изисквания за социално отговорно поведение и управление

4. Обвързване на КСО и социалната икономика

Стратегията предвижда редица мерки и дейности, структурирани за постигане на оперативните и стратегическите цели.

По време на обсъждането на проекта за актуализирана Стратегия по КСО, като основно предизвикателство се очерта липсата на информираност относно същността на КСО, методите за прилагане, идентифицирането на предизвикателства, за чието преодоляване КСО може да се окаже решаваща.В отговор на това предизвикателство, в плана за изпълнение на Стратегията за 2020 и 2021 г. са залегнали редица мерки, свързани с организирането на информационни кампании и обучителни семинари, както за представители на социалните партньори, така и за служители на публичните структури.

Интегрирането на принципите на корпоративната социална отговорност в плановите документи на администрациите в публичния сектор ще доведе до повишаване на привлекатолността им и на конкурентните им предимства в сравнение с бизнес структурите от частния сектор. Роля на държавата за насърчаване на социално отговорни практики в обществото се свежда до това да популяризира, насърчава, подпомага въвеждането и прилагането на КСО като създава условия за ефективни партньорства.

**Г-жа Малина Николова,** отправи запитване относно възможността общинско предприятие създадено по реда на Закона за Общинската собственост, да се регистрира като социално предприятие по реда на представените възможности.

В отговор **д-р Тодорова**, обясни, че по Оперативната Програма има цяла операция точно за финансиране на общински социални предприятия. Като правно-организационната форма не е от особено значение. Известно противоречие се получава поради липса на БУЛСТАТ на създаденото предприятие както и поради това, че управлението трябва да е самостоятелно. В допълнение **д-р Тодорова** поясни, че в МТСП има вътрешноведомствена комисия(специалисти и юристи) които преценяват за всеки конкретен случай.

***Председателят на Съвета,*** Благодари за така представената информация и прикани да се премине към точка 6 от дневният ред.

**По точка 6 от Дневния ред**  *„Продуктови анализи и планове за развитие на културния и на здравния туризъм за периода 2020-2025 г.“*

По точка 6 от Дневния ред, думата бе дадена на **г-жа Венелина Червенкова,** *Началник отдел “СПППТ“,Дирекция „Туристическа политика“, Министерство на туризма.*

**Г-жа Венелина Червенкова,** представи основните моменти в политиката на Министерство на туризма по отношение развитието на специализирани форми на туризъм. Членовете на съвета бяха запознати с плана за изпълнение на актуализираната Национална стратегия за устойчиво развитие на туризма, която е със стратегически хоризонт до 2030г. След разработване на продуктови анализи насочени към „културният“ и „здравният“ туризъм, тенденциите и приоритетите които се очертават за изпълнение, като мерки и дейности следва да се предприемат до 2025г. Проблемните области които бяха представени са: липсата на условия за развитие на устойчив вид туризъм, липса на обвързаност и синхрон в правомощията на Министъра на туризма и Министъра на културата, значителен информационен дефицит и разпокъсаност на данни за културните ресурси, както и липса на синхронизация в регистрите на Министерството на туризма и Министерство на културата, финансирането на множество несвързани помежду си проекти и тяхната неустойчивост.

Приоритетите залегнали в изпълнението на политиката, са свързани с: усъвършенстване на нормативната рамка, дефиниране на ясни права и правомощия за заинтересованите страни, подобряване на достъпа до дестинациите и същевременно качеството на услугите, развитие на конкурентоспособен туризъм на европейско ниво.

Постигнатите резултати към настоящия момент са: разработени са 8 културно-исторически дестинации, които обхващат над 150 обекта в над 70 общини; Балнео и СПА дестинациите, които са последно разработени – 7 за страната и обхващат 60 населени места със съответните наличия на минерални води(ресурси); В процес на разработка са религиозно-поклоннически дестинации, по които се работи съвместно с българската църква и заинтересовани страни.

В заключение **Г-жа Венелина Червенкова,** отбеляза създаването на виртуална платформа, целяща информационното популяризиране на всеки един от районите в сферата на туризма.

**Г-жа Малина Николова,** взе думата за да отправи въпрос относно това, че не е получен отговор от Министерство на туризма във връзка с включването на град Ловеч, като културно-историческа дестинация, тъй като притежава богато културно-историческо наследство. Относно винено-културните дестинации, на територията на област Враца, Оряхово-Благозоне, информация – липсва. Относно Балнео и Спа – липсва Монтана, Вършец.

В отговор **Г-жа Червенкова** поясни, че дестинациите са разработени въз основа на предложения и процесът не е приключил и са отворени за допълнения и предложения (съпътствани с необходимата информация и снимки.

Постъпи и допълнително запитване от **г-жа Николова** във връзка с учредено сдружение със седалище Велико Търново, засягащо Старопланинският район. Като запитването се състоеше в това, защо не са поканени и другите области попадащи в този район и как се окачва да се създаде стратегия за развитие на този район.

В отговор **Г-жа Червенкова** подчерта, че действията относно поканите за включване, не са извършвани от Министерство на туризма. МТ е проследявало процеса на учредяване. Процесът е отворен и заинтересовани страни, могат да се включат на всеки един етап.

**По точка 7 от Дневния ред** *„Предложение за решение на РСР за осигуряване публичност на приетите решения, съгласно чл.55, ал.1 на Правилника за прилагане на ЗРР“.*

**Г-жа Събчева** информира, че съгласно чл.55, ал.1 от Правилника за прилагане на Закона за регионалното развитие, приетите решения от Регионалния съвет за развитие на Северозападен район се довеждат до знанието на гражданите, чрез средствата за масово осведомяване или по друг подходящ начин по решение на Съвета. В тази връзка, Председателят на Регионалния съвет за развитие на Северозападен район предложи за обсъждане и одобряване проект на съобщение до средствата за масово осведомяване относно проведеното съвместно заседание, приложен в папките с материалите.

След проведено гласуване, Съветът взе следното решение:

**1. Регионалният съвет за развитие одобрява Проект на съобщение до средствата за масово осведомяване, относно проведено заседание на Регионалния съвет за развитие.**

**2. Приетите решения да се сведат до знанието на гражданите чрез средствата за масово осведомяване или по друг подходящ начин със съдействието на председателя на Регионалния съвет, областните управители, представителите на общините и Секретариата на Регионалния съвет, като се вземат предвид и предложенията направени на заседанието.**

**По точка 8 от Дневния ред** *„Други. Закриване на заседанието.“*

**Г-жа Събчева** предостави възможност за изказвания и въпроси по тази точка от Дневния ред. Такива не постъпиха и поради изчерпване на Дневния ред, Председателят на Регионалния съвет за развитие на Северозападен район закри заседанието.

**Протоколист:**

…………………

**Свилен Стоянов**

**Секретар на РСР на СЗР:**

........................………………………

**(Боряна Войчева)**

**Председател на РСР на Северозападен район**

**……………………………………...............................**

**(Ваня Събчева)**

***Областен управител на област Ловеч***